Helgi skólastjóri og fjórir efnilegir skákkrakkar Rimaskóla taka um helgina þátt í umfangsmikilli og glæsilegri skákhátíð Í Nuuk á Grænlandi sem helguð er minningu Jonathans Mozfeldt skákáhugamanns og fyrsta landsstjóra Grænlands . Það er skákfélagið Hrókurinn sem stendur fyrir skákhátíðinni og fyrir félaginu fer Hrafn Jökulsson skákfrömuður sem bauð Rimaskólasveitinni sérstaklega í þessa ævintýraferð . Með skólastjóra í ferðinni eru skákmeistarar skólans þeir Oliver Aron Jóhannesson , Jóhann Arnar Finnsson , Kristófer Halldór Kjartansson og Róert Orri Árnason á aldrinum 12 – 16 ára . Eftir að hafa heimsótt grunnskólakrakka , teflt fjöltefli í verslunarmiðstöðinni Nuuk Center og sótt boð sendiherra Íslands hafa strákarnir heilað viðstadda með færni sinni og framkomu . Skákhátíðin endar með JM skákmótinu þar sem strákarnir eru allir skráðir til leiks ásamt fjölda íslenskra og grænlenskra skákmanna . Helgi skólastjóri mun á mánudag eiga fund með skólamönnum hér í Nuuk þar sem stofnað verður til frekara samstarfs í skáklistinni á milli skólanna á Íslandi og Grænlandi .